อยากสอบถามคะ มีตุ่มขึ้นบริเวณเอว ลักษณะคล้ายสิว ตุ่มแดงๆ รู้สึกเจ็บเวลาโดน มันคือตุ่มอะไรค่ะคุณ
สวัสดีค่ะ ตุ่มแดงๆ ลักษณะคล้ายสิวที่ขึ้นตรงเอว อาจเป็น1.การอักเสบของเนื้อเยื่อ (cellulitis) ซึ่งเกิดจากการติดเชื้อแบคทีเรีย จะทำให้ผิวหนังมีการบวมแดง นูนขึ้นเป็นตุ่มหรือก้อนได้ และจะมีอาการเจ็บและปวดร่วมด้วย2. เป็นฝี ผิวหนังก็จะมีอาการบวมแดง นูนขึ้นเป็นก้อนหรือตุ่ม มีหัวสีขาว และมีอาการเจ็บและปวดร่วมด้วย3. การโดนแมลงสัตว์กัดต่อย4. เป็นซีสต์ไขมันใต้ผิวหนัง แต่จะคลำได้เป็นก้อนค่อนข้างนิ่ม มักไม่เจ็บไม่ปวด5.เป็นเนื้องอกชนิดต่างๆ ของชั้นผิวหนังและชั้นเนื้อเยื่อใต้ผิวหนัง เช่น ก้อนเนื้องอกไขมัน เป็นต้น แต่มักไม่เจ็บไม่ปวดในเบื้องต้น ไม่ควรไปแกะ เกาหรือบีบตุ่มดังกล่าว พยายามรักษาความสะอาดและเช็ดบริเวณผิวหนังให้แห้งเสมอ หากมีขนาดเล็ก ไม่ว่าจะป็นฝี หรือมีการอักเสบของเนื้อเยื่อ ก็มักจะหายเองได้ แต่หากไม่หายไป หรือโตขึ้น ก็ควรไปพบแพทย์เพื่อตรวจวินิจฉัยค่ะ